CELEX: 62009CA0240
Language: fi
Date: 2011-03-08 00:00:00
Title: Asia C-240/09: Unionin tuomioistuimen tuomio (suuri jaosto) 8.3.2011 (Najvyšší súd Slovenskej republikyn (Slovakia) esittämä ennakkoratkaisupyyntö) — Lesoochranárske zoskupenie VLK v. Ministerstvo životného prostredia Slovenskej republiky (Ympäristö — Århusin yleissopimus — Yleisön osallistumisoikeus päätöksentekoon sekä oikeus saada ympäristöä koskeva asia käsitellyksi tuomioistuimessa — Välitön oikeusvaikutus)

30.4.2011   
            
            
               FI
            
            
               Euroopan unionin virallinen lehti
            
            
               C 130/4
            
         Unionin tuomioistuimen tuomio (suuri jaosto) 8.3.2011 (Najvyšší súd Slovenskej republikyn (Slovakia) esittämä ennakkoratkaisupyyntö) — Lesoochranárske zoskupenie VLK v. Ministerstvo životného prostredia Slovenskej republiky
   (Asia C-240/09) (1)
   
   (Ympäristö - Århusin yleissopimus - Yleisön osallistumisoikeus päätöksentekoon sekä oikeus saada ympäristöä koskeva asia käsitellyksi tuomioistuimessa - Välitön oikeusvaikutus)
   2011/C 130/07
   Oikeudenkäyntikieli: slovakia
   
      Ennakkoratkaisua pyytänyt tuomioistuin
   
   Najvyšší súd Slovenskej republiky
   
      Pääasian asianosaiset
   
   
      Kantaja: Lesoochranárske zoskupenie VLK
   
      Vastaaja: Ministerstvo životného prostredia Slovenskej republiky
   
      Oikeudenkäynnin kohde
   
   Ennakkoratkaisupyyntö — Najvyšší súd Slovenskej republiky — Tiedon saantia, yleisön osallistumisoikeutta päätöksentekoon sekä muutoksenhaku- ja vireillepano-oikeutta ympäristöasioissa koskevan (Århusin) yleissopimuksen tekemisestä yhteisön puolesta 17.2.2005 tehdyn neuvoston päätöksen 9 artiklan 3 kappaleen tulkinta (EUVL L 124, s. 1) — Tämän määräyksen välitön sovellettavuus — Ilmaisun ”viranomaisten toimet” tulkinta — Sellaisen viranomaisen päätöksen kattaminen, jonka lainvastaisuudesta aiheutuisi seurauksia ympäristölle
   
      Tuomiolauselma
   
   Tiedon saantia, yleisön osallistumisoikeutta päätöksentekoon sekä muutoksenhaku- ja vireillepano-oikeutta ympäristöasioissa koskevan yleissopimuksen 9 artiklan 3 kappaleella ei ole unionin oikeudessa välitöntä oikeusvaikutusta. Kansallisen tuomioistuimen on kuitenkin tulkittava muutoksenhaulle hallinnon sisällä ja tuomioistuimissa asetettuja edellytyksiä koskevia menettelysääntöjä niin pitkälti kuin mahdollista sekä kyseisen yleissopimuksen 9 artiklan 3 kappaleen tavoitteiden että unionin oikeuteen perustuvien oikeuksien tehokasta oikeussuojaa koskevien tavoitteiden mukaisesti mahdollistaakseen sen, että Lesoochranárske zoskupenie VLK:n kaltainen ympäristönsuojelujärjestö voi riitauttaa tuomioistuimessa hallinnollisessa menettelyssä tehdyn päätöksen, joka voi olla unionin ympäristöoikeuden säännösten vastainen.
   
      (1)  EUVL C 233, 26.9.2009.